A Törvényszék (nyolcadik tanács) 2016. január 28‑i ítélete – Ausztria kontra Bizottság

(T‑427/12. sz. ügy)

„Állami támogatások — Bankszektor — A Bayerische Landesbank szerkezetátalakítása keretében Németország és Ausztria által e banknak nyújtott támogatás — A támogatást bizonyos feltételek tiszteletben tartása mellett a belső piaccal összeegyeztethetőnek nyilvánító határozat — A tagállamétól eltérő nyelven megszövegezett eredeti határozat hatályon kívül helyezése — Megsemmisítés iránti kereset — Megtámadható aktus — Elfogadhatóság — Az állami támogatás fogalma — Előny — Védelemhez való jog — Indokolási kötelezettség”

1. Megsemmisítés iránti kereset — Keresettel megtámadható aktusok — Fogalom — Kötelező joghatásokat kiváltó aktusok — A bejelentett intézkedést állami támogatásnak minősítő és a belső piaccal összeegyeztetőnek nyilvánító határozat — Bennfoglaltság (EUMSZ 263. cikk) (vö. 27–31. pont)

2. Megsemmisítés iránti kereset — Tagállamok keresete — A bejelentett intézkedést állami támogatásnak minősítő és a belső piaccal összeegyeztetőnek nyilvánító bizottsági határozat ellen benyújtott kereset — Az eljáráshoz fűződő érdek bizonyításának alá nem rendelt elfogadhatóság (EUMSZ 263. cikk) (vö. 29., 30. pont)

3. Bírósági eljárás — A megtámadott határozatot az eljárás során felváltó határozat — Új elem — Az eredeti kérelmek és jogalapok kiterjesztése (vö. 38–41. pont)

4. Államok által nyújtott támogatások — Közigazgatási eljárás — Az érintettek meghallgatáshoz való joga — Terjedelem — Bírósági felülvizsgálat — A határozat elfogadásának időpontjában rendelkezésre álló információk alapján történő értékelés (EUMSZ 108. cikk, (2) bekezdés, és EUMSZ 263. cikk; 659/1999 tanácsi rendelet, 6. cikk) (vö. 45–55. pont)

5. Az intézmények jogi aktusai — Indokolás — Kötelezettség — Terjedelem — Állami támogatások tárgyában hozott bizottsági határozat (EUMSZ 107. cikk és EUMSZ 296. cikk) (vö. 59–62. pont)

6. Államok által nyújtott támogatások — Fogalom — Előny nyújtása a kedvezményezetteknek — Az általában a vállalkozás költségvetésére nehezedő terheket könnyítő állami beavatkozás — Bennfoglaltság (EUMSZ 107. cikk, (1) bekezdés) (vö. 69–80. pont)

7. Államok által nyújtott támogatások — Tilalom — Eltérések — A belső piaccal összeegyeztethetőnek tekinthető támogatások — A pénzügyi válsággal összefüggésben a pénzügyi szektorban nyújtott támogatások — A Bizottság mérlegelési jogköre — Bírósági felülvizsgálat — (EUMSZ 107. cikk, első bekezdés; 2009/C 195/‑94 bizottsági közlemény) (EUMSZ 107. cikk, (3) bekezdés; 2009/C 195/04 bizottsági közlemény) (vö. 81–94. pont)

8. Gazdasági és monetáris politika — Gazdaságpolitika — Annak megtiltása az Unió vagy valamely tagállam számára, hogy feleljenek egy másik tagállam kötelezettségeiért, vagy átvállalják azokat — Pénzügyi támogatás nyújtása valamely tagállamnak, amely a hitelezőkkel szemben felelős marad a saját kötelezettségeiért — Olyan pénzügyi támogatás, amely nem sérti a kedvezményezett tagállam arra való ösztönzését, hogy rendezett költségvetési politikát folytasson — Megengedhetőség (EUMSZ 125. cikk) (vö. 100., 101. pont)

Tárgy

A Németországi Szövetségi Köztársaság és az Osztrák Köztársaság által a Bayerische Landesbank számára nyújtott SA.28487 (C 16/2009, ex N 254/2009) számú állami támogatásról szóló, 2012. július 25‑i C(2012) 5062 final bizottsági határozat 1. cikke (1) bekezdése d) pontjának és (2) bekezdésének megsemmisítése iránti kérelem, valamint az említett határozatnak a Németország és Ausztria által a Bayerische Landesbank számára nyújtott SA.28487 (C 16/2009, ex N 254/2009) számú állami támogatásról szóló, 2013. február 5‑i (EU) 2015/657 bizottsági határozat (HL 2015. L 109., 1. o.) 1. cikke általi hatályon kívül helyezését követően ez utóbbi határozat 2. cikke (1) bekezdése d) pontjának és (2) bekezdésének megsemmisítése iránti kérelem.

Rendelkező rész

1) A Törvényszék a keresetet elutasítja.